เรื่องร้องเรียน (เสียงรบกวน,ป้าย,ร้องเรียน) วันที่ 2023-10-02 03:51:28 — แขวงจตุจักร เขตจตุจักร จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660040876
ขอให้แก้ไขปัญหากลิ่นควันรบกวนและเสียงดังรบกวนจากการจอดรถโดยไม่ดับเครื่องยนต์ บริเวณ รั้วด้านหลังกรมการขนส่งทางบก ซอยพหลโยธิน 18/1 แขวงจอมพล เขตจตุจักร กรุงเทพมหานคร จุดสังเกต อยู่ภายในรั้วด้านหลังกรมการขนส่งทางบก ซึ่งจะอยู่ติดกับบ้านเลขที่...ซอยพหลโยธิน 18/1 (บ้านของผู้ร้อง) (บันทึกตามความประสงค์ของผู้ร้อง) และบริเวณใกล้เคียงจะมีทาวน์เฮ้าส์ และมีประชาชนอาศัยอยู่เป็นจำนวนมาก เนื่องจากผู้ร้องแจ้งว่าทุกวันจะมีรถบรรทุก 6 ล้อ และ รถบรรทุก 10 ล้อ ทำการบรรทุกรถยนต์หรู และรถยนต์ธรรมดา เข้ามาจอดโดยไม่ดับเครื่องยนต์ เพื่อรอตรวจสภาพรถกับทางกรมการขนส่งทางบก ตั้งแต่เวลาประมาณ 07.00-08.00 น. ไปจนถึง ช่วงเวลา 16.00 น. เป็นประจำทุกวัน ตามวันทำการของราชการ จนกว่าตรวจครบทุกคันถึงจะขับออกจากพื้นที่ แต่ก็ยังคงมีรถบรรทุก 6 ล้อ และ รถบรรทุก 10 ล้อครั้งใหม่เข้ามาจอดและทำพฤติกรรมในลักษณะเดียวกัน ทำให้ผู้ร้องและประชาชนที่อาศัยอยู่ในพื้นที่ได้รับกลิ่นควันรบกวนที่ฟุ้งกระจายเข้าไปภายในบ้าน และได้รับเสียงดังรบกวนจากการจอดรถโดยไม่ดับเครื่องยนต์ ส่งผลให้ผู้ร้องและประชาชนในพื้นที่ได้รับความเดือดร้อนจากปัญหาดังกล่าวประมาณ 10-20 หลังคาเรือน ประสบปัญหามาเป็นระยะเวลาประมาณ 5-10 ปีแล้ว เบื้องต้นผู้ร้องแจ้งว่าเคยนำป้ายเตือนไปติดตั้ง ว่า "จอดรถ กรุณาดับเครื่องยนต์" แต่ก็ไม่สามารถแก้ไขปัญหาได้ จึงประสงค์ให้หน่วยงานที่เกี่ยวข้องแก้ไขปัญหากลิ่นควันรบกวนและเสียงดังรบกวนจากการจอดรถโดยไม่ดับเครื่องยนต์ดังกล่าว เพื่อบรรเทาความเดือดร้อนให้แก่ผู้ร้องและประชาชนต่อไป (ผู้ร้องยินดีให้เปิดเผย ชื่อ-นามสกุล และหมายเลขโทรศัพท์)
 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata